Amédée Courbet

Amédée Anatole Prosper Courbet (født 26. juni 1827 i Abbeville i departementet Somme i Frankrike, død 11. juni 1885 utenfor Makung på Pescadoresøyene) var en fransk sjømilitær.

Liv og virke 
Courbet studerte ved École polytechnique og begynte i 1849 i den franske marines tjeneste. Han ble i 1856 løytnant, 1866 fregattkaptein, 1873 kaptein, 1880 viseadmiral og 1884 admiral.

1880-82 var han guvernør over straffekolonien i Ny-Caledonia. 

Han ble i 1883 sjef for den franske eskadren ved Tonkin. Etter at Courbet i august 1883 hadde tvunget Annam til underkastelse, fikk han i oktober befalet over landstyrkene, hvilket befal han beholdt til februar 1884. I august 1884 fikk han befalet over samtlige franske sjøstridskrefter i de østasiatiske farvann, blokkerte havnene Keelung og Tamsui på øya Formosa (Taiwan) og gjennomførte en amfibisk operasjon mot Qing-styrkene på øya. Han ødela 24.–28. august arsenalet i Fuzhou sammen med den der liggende kinesiske flåten. Ved å sperre risinnførselen til nordlige Kina påskyndet slutten av den fransk-kinesiske krig. Fredsavtalen ble sluttet i 1885.

Han døde av kolerapandemien som brøt ut tidlig i 1880-årene.

Referanser

Litteratur 
 Émile Ganneron, secrétaire-rédacteur au Sénat, L'Amiral Courbet d'après les papiers de la marine et de la famille, Paris Librairie Léopold Cerf, 1885.
 Maurice Loir, lieutenant de vaisseau à bord de la Triomphante, L'escadre de l'amiral Courbet, notes et souvenirs, Berger-Levrault, 1886.
 Maurice Loir, L'escadre de l'amiral Courbet, Berger-Levrault, 1892
 Charles Lavauzelle, Les Troupes de marine, Paris-Limoges, les Editions Lavauzelle,  1986. 
 Jean-Pierre Rioux, Dictionnaire de la France coloniale, les Editions Flammarion, Paris, 2007.
 Georges Toudouze, La Vie héroïque de l'amiral Courbet, Paris, les Editions militaires illustrées,  82 rue Lauriston, 1944.
 Claude Farrère, de l'Académie française, L'Amiral Courbet, vainqueur des mers de Chine, Éditions françaises d'Amsterdam, 1953.

Personer fra Abbeville
Franske offiserer
Franske admiraler